b'\n_START_ARTICLE_\nAr\xc5\xabnas Luko\xc5\xa1evi\xc4\x8dius\n_START_SECTION_\nBiografija\n_START_PARAGRAPH_\n1969 m. baig\xc4\x97 Kauno politechnikos institut\xc4\x85. 1996 m. habilituotas technologijos moksl\xc5\xb3 daktaras. Sta\xc5\xbeavo 1980\xe2\x80\x931981 m. Prahos, 1999 m. Lin\xc4\x8dopingo, 2000 m. Lundo universitetuose._NEWLINE_Nuo 1969 m. Kauno politechnikos instituto (nuo 1990 m. Kauno technologijos universitetas, KTU) d\xc4\x97stytojas, 1996\xe2\x80\x931999 m. KTU mokslo prorektorius; nuo 1997 m. profesorius. Nuo 1999 m. KTU Biomedicinos in\xc5\xbeinerijos instituto direktorius.\n_START_SECTION_\nMokslin\xc4\x97 veikla\n_START_PARAGRAPH_\nMokslini\xc5\xb3 tyrim\xc5\xb3 svarbiausios sritys: ultragarsini\xc5\xb3 keitikli\xc5\xb3 modeliavimas ir optimizavimas, biomedicinos in\xc5\xbeinerija, medicinos diagnostika ir steb\xc4\x97sena, biologini\xc5\xb3 audini\xc5\xb3 diferencin\xc4\x97s diagnostikos metodai ir prietaisai, ultragarsini\xc5\xb3 medicinos diagnostikos sistem\xc5\xb3 tyrimas ir optimizavimas, tiesin\xc4\x97 ir netiesin\xc4\x97 ultragarso s\xc4\x85veika su biologijos terp\xc4\x97mis. I\xc5\xa1pl\xc4\x97tojo pla\xc4\x8diajuos\xc4\x8di\xc5\xb3 ultragarsini\xc5\xb3 keitikli\xc5\xb3 modeliavimo ir optimizavimo metodik\xc4\x85, suk\xc5\xabr\xc4\x97 ir praktikoje pritaik\xc4\x97 ultragarsini\xc5\xb3 signal\xc5\xb3 apdorojimo metod\xc5\xb3, didel\xc4\x97s skyros ultragarsini\xc5\xb3 medicinos diagnostikos ir biometrijos sistem\xc5\xb3 teorinius pagrindus._NEWLINE_23 i\xc5\xa1radim\xc5\xb3 autorius, paskelb\xc4\x97 daugiau kaip 230 mokslini\xc5\xb3 straipsni\xc5\xb3.'